<classify> Bodi ya Kimataifa ya Chama cha Soka, ambayo inashughulikia sheria za mchezo huo, ilikutana Jumamosi kuamua kama wanaweza kuimarisha teknolojia hiyo kwa kudumu.Ikiwa itaweza, baadaye kamati ya Fifa itatumia mfumo huo katika Kombe la Dunia. Lakini rais wa Uefa, Aleksander Ceferin alisema:Mashabiki wakati wote wanaona skrini ya VAR, lakini hakuna anayejua jinsi inavyofanya kazi. Aliongeza: Hatutaitumia katika Ligi ya Mabingwa msimu ujao.Kwangu, huenda ukawa mradi kubwa lakini hatuna haraka nao.Ripoti ya Ifab ya mwezi uliopita ilisema kuwa teknolojia ya VAR iko sahihi kwa asilimia 98.9 ya uamuzi inayotoa hadi sasa wakati ni jaribio la miaka miwili. England, VAR imekuwa ikitumika katika baadhi ya mechi za Kombe la FA.Imekuwa ikitumika katika Kombe la Carabao, ambayo fainali yake ilifanyika Jumapili, huku kocha wa Arsenal, Arsene Wenger hakufurahia bao la pili.Rais wa Fifa, Gianni Infantino amesema ataendelea kuunga mkono mpango huo, ambao umetumika kwa mashindano 20 katika kipindi cha miaka miwili iliyopita.  <topic>: MICHEZO 